DA Den Europæiske Unions Tidende C 193/3

Meddelelse om de gældende antidumpingforanstaltninger vedrørende importen til Fællesskabet af visse typer folie af aluminium med oprindelse i bl.a. Rusland: ændring af navnet og adressen på et selskab, fra hvilket der er godtaget tilsagn, og ændring af adressen på to selskaber, som har undertegnet tilsagnet

(2004/C 193/03)

Importen af visse typer folie af aluminium med oprindelse i bl.a. Rusland er omfattet af en endelig antidumpingtold, der indførtes ved Rådets forordning (EF) nr. 950/2001 (1).

Joint Stock Company »United Company Siberian Aluminium« er en russisk producent, hvis eksport til Fællesskabet af visse typer folie af aluminium er omfattet af en individuel antidumpingtoldsats på 14,9 % i henhold til nævnte forordning.

Kommissionen godtog ved afgørelse 2001/381/EF (2) et tilsagn fra Joint Stock Company »United Company Siberian Aluminium«, Studencheskaya Street, 33/4, Moskva, Rusland, Sayan Foil, Sayanagorsk, Rusland, der fremstiller aluminiumsfolie for Joint Stock Company »United Company Siberian Aluminium«, Rual Trade Limited, Suites 7B & 8B, 50 Town Range, Gibraltar og Sibirsky Aluminium GmbH, Graf-Adolf-Platz 1-2, D-40213 Düsseldorf.

Joint Stock Company »United Company Siberian Aluminium« har meddelt Kommissionen, at Sayan Foil er blevet registreret som en særskilt retlig enhed og i den forbindelse har ændret navn til Open Joint Stock Company »Rusal Sayanal« med adressen Promploshadka, Sayanagorsk, Republikken Khakasia 655600, Rusland. Joint Stock Company »United Company Siberian Aluminium«, Studencheskaya Street, 33/4, Moskva, Rusland har fremført, at navne- og adresseændringen ikke bør berøre Open Joint Stock Company »Rusal Sayanals« ret til at drage fordel af det tilsagn, som tidligere gjaldt for selskabet under dets tidligere navn og adresse.

Kommissionen har gennemgået de oplysninger, der er indgivet vedrørende Sayan Foil, og har konkluderet, at ændringerne på ingen måde berører undersøgelsesresultaterne i Rådets forordning (EF) nr. 950/2001 og Kommissionens afgørelse 2001/381/EF vedrørende de gældende tilsagn.

Endvidere har Rual Trade Limited meddelt Kommissionen, at det har ændret adresse til Geneva Place, 2nd Floor, 333 Waterfront Drive, P.O. Box 3339, Road Town, Tortola, De Britiske Jomfruøer. Selskabet har anmodet Kommissionen om at bekræfte, at adresseændringen ikke berører selskabets ret til at drage fordel af det tilsagn, som selskabet afgav under sin tidligere adresse.

Endelig har Sibirsky Aluminium GmbH meddelt Kommissionen, at det har ændret adresse til Jahnstrasse 3, D-40215 Düsseldorf. Selskabet har anmodet Kommissionen om at bekræfte, at adresseændringen ikke berører selskabets ret til at drage fordel af det tilsagn, som selskabet afgav under sin tidligere adresse.

Kommissionen har undersøgt de indsendte oplysninger vedrørende ovennævnte to adresseændringer og har konkluderet, at disse ændringer på ingen måde berører de gældende tilsagn vedrørende importen af aluminiumsfolie fra Rusland.

På baggrund af ovenstående bør henvisningen til Sayan Foil, Sayanagorsk, Rusland, betragtes som en henvisning til Open Joint Stock Company »Rusal Sayanal«, Promploshadka, Sayanagorsk, Republikken Khakasia 655600, Rusland, i artikel 2, stk. 1, i Rådets forordning (EF) nr. 950/2001 og i artikel 1 i Kommissionens afgørelse 2001/381/EF.

Henvisningen til Rual Trade Limited, Suites 7B & 8B, 50 Town Range, Gibraltar, bør betragtes som en henvisning til Rual Trade, Geneva Place, 2nd Floor, 333 Waterfront Drive, P.O. Box 3339, Road Town, Tortola, De Britiske Jomfruøer, i artikel 2, stk. 1, i Rådets forordning (EF) nr. 950/2001 og i artikel 1 i Kommissionens afgørelse 2001/381/EF.

Henvisningen til Sibirsky Aluminium GmbH, Graf-Adolf-Platz 1-2, D-40213 Düsseldorf, bør betragtes som en henvisning til Sibirsky Aluminium GmbH, Jahnstrasse 3, D-40215 Düsseldorf, i artikel 2, stk. 1, i Rådets forordning (EF) nr. 950/2001 og artikel 1 i Kommissionens afgørelse 2001/381/EF.

Taric-tillægskode A256, som tidligere var tildelt Joint Stock Company »United Company Siberian Aluminium«, Studencheskaya Street, 33/4, Moskva, Rusland, skal gælde for Open Joint Stock Company »Rusal Sayanal«, Promploshadka, Sayanagorsk, Republikken Khakasia 655600, Rusland.

(1) EFT L 134 af 17.5.2001, s. 1.

(2) EFT L 134 af 17.5.2001, s. 67.